
Baba Dochia, numită in unele 
părți şi Baba Marta, cade tot- 
deauna la 1 Martie sau Mărţi- 
‘ sor, sărbătoare a românilor deo- 

sebit de frumoasă, la începutul 
primăverii. 

Despre această babă există mai 
multe legende, unele bine cu- 
noscute, ca cea care urmează. 

Zice că în timpurile de demult 
era un împărat, si împăratul acela 
avea o fată foarte frumoasă şi 
voinică, anume Dochia. 

Avind tatăl său război cu un 
alt împărat, nu ştiu cum si în 
ce fel s-a întîmplat, destul atîta 
că a fost învins. 

Si acuma împăratul invingá- 
tor nu s-a mulțumit numai cu 
atita, ci, știind că potrivnicul său 
are o fată foarte frumoasă și voi- 
nică, şi isteafá, și cuminte, a voit 

numaidecit sà i-o ia. 

Dochia însă, prinzind de veste 
că învingătorul tătine-său voiește 
să o ia cu nepusa-n masă și că 
nu e alt chip de scăpare, s-a 
îmbrăcat în douăsprezece cojoace, 
a luat o furcă de tors în briu și 
turma de oi a tátine-sáu și, astfel 
schimbată, ca nime să n-o cu- 
noască s-a pornit cu oile la 
munte. 


De-acu-nainte 

N-a mai fi ninsoare, 
Ci tot cald și soare, 
Zile călduroase, 
Plăcute, frumoase. 

Într-adevăr, pe cînd s-a por- 
nit ea, precum și mai pe urmă, 
pe cînd se suia cu oile la munte, 
era timp frumos si cald. $i mer- | 
gind ea cînta de zor: 


Mergi iutigor, 
Că-i Mărţişor 
Şi-i caldusor , 
Si-ad-o cofità 
Pliná, plinuta, 
De fragi, frágute! 


Simtind ea cáldura din plin, 
aruncă în fiecare zi cite un cojoc, 
pînă cînd le-a aruncat pe toate. 

Dar iată că, după ce a aruncat | 

acuma toate cojoacele si rimase 
numai în cămașă, de cald ce era, 
și pe cînd ajunse pe culmea unui 
munte înalt, se pornește o fur- 
tună amestecată cu ploaie si cu 
omăt, și furtuna aceea tinu două- 








sprezece zile de-a rîndul, și în 
fiecare zi se făcea tot mai aspră, 
mai uritá si mai nesuferitá. 

Şi de atunci se zice că există 
zilele babei! Pentru că, uneori, 
Dochia este închipuită ca o bă- 
triná nesuferită, viforoasă și ca- 

pricioasă ca vremea de început 
de primăvară. 

Dochia noastră, fiind pe de o 
parte numai în cămașă, iar pe de 
altă parte nedeprinsă cu asemenea 
furtuni si văzînd că o razbeste 

frigul, voi să se întoarcă cu oile 
îndărăt, însă, uitindu-se de pe 
culmea muntelui în jos și văzînd 
cît e de sus, nu se încumetă a se 
cobori, temindu-se ca să nu cadă 
în vreo prăpastie. 

Și acuma, neștiind ce să înceapă 
şi ce să facă, începu a plinge de 
se cutremura cămașa pe dinsa și 
a rapsti împotriva frigului așa 
de mare şi de nesuferit. 

Dar nemaiavind ea acum cu 
ce se îmbrăca, iar gerul devenind 
din ce în ce tot mai cumplit și 
mai nesuferit, prinse a îngheţa 


` împreună cu toată turma. 


Și așa încremenită stă ea si 
astăzi pe culmea muntelui aceluia, 

dimpreună cu oile sale, care se 
prefăcură in pietre. 

Si de cînd s-a întîmplat aceasta 
cu Dochia cea foarte frumoasă 
şi voinică, de atunci sînt și cele 
douăsprezece zile ale ei, în mar- 
tie, ploioase și furtunoase. 

